Haurtxoak eramateko bizkar-zorro

**Haurtxoak eramateko bizkar-zorroa** plastikozko edo beste materialezko saski bat da, barrualdean bigungarria duena, haur txikiak garraiatzeko balio duena. Haurrak soinean eramateko teknika desberdinak daude; denek haurra eta zaintzailearen arteko kontaktu fisiko estua ahalbidetzen dute.

## Historia 
Umeen garraioa seguraski gizakiaren bipedismorako eboluzioarekin batera hasi zen (lauhanka, kumeak bizkarrean eramatea errazagoa baita).  Normalean, umeak soinean eramateko, giza talde batek beste zamak garraiatzeko erabiltzen dituen sistema berberak egokitu izan ditu.

Faraoien garaiko Egiptoko artelanetan eslingetan doazen haurren irudiak ikus daitezke. 

Europan, haurren garraioa erakusten duen lehen artelanik zaharrenetarikoa Giotto-k 1306 inguruan margotutako fresko bat da, Maria irudikatzen duena Jesus eslinga batean eramaten. Erdi Aroko Europan oso erabilia zen sistema hau, nahiz eta ospe txarra izan, jende pobre eta baztertuarekin identifikatzen zelako. Izan ere, oro har, munduko herri eta kultura guztietan amek haurrak soinean eraman izan dituzte, beste emakume baten kargu utzi ezin (edo nahi ez) zutenean.

Gizarte modernoan, haurrak soinean eramatea 1960. hamarkadaz geroztik berreskuratu da, haurrak hazteko manera berriekin batera, zati handi batean La Leche Liga nazioarteko elkarteak bultzatuta. 1970. hamarkadan, Alemaniako ama batek (Erika Hoffman, Didymos markaren sortzailea) Hego Amerikako eramate-teknika inportatu zuen, sorbaldean lotutako oihal luzeena alegia. 1981ean Rayner eta Fonda Garnerrek bi eraztuneko eslinga asmatu zuten, 1985etik aurrera William Sears medikuaren eraginez asko hedatu zena. 1990eko hamarkadaren hasieran, Hawaiien poltsa-garraiatzaile bat sortu zuten. Eta 2003tik aurrera Txinako *mei tai* tradizionalak zabalkunde handia izan zuen.

## Metodoak 
thumb| Hiru haur panpinak soinean eramaten
Gorputzean zintzilik eramateko eslinga edo motxila sistema asko daude, material eta diseinu desberdinetakoak. Haurraren gaitasunaren arabera ere alda daitezke: esertzeko edo burua altxatzeko gai ez direnek, edo helduagoek, behar desberdinak baitituzte. Oro har, Europan haurrak aurrean eramateko ohitura da nagusi, eta Afrikan bizkarrean.

Sistema asko daude, premien arabera aukeratzeko:

* Zapi, bufanda edo fularrak: 0,77 eta 7 m. arteko oihal luzeak. Elastikoak edo zurrunak izan daitezke. Umea aurrean, alboan edo bizkarrean eramateko erabil daitezke, tolesdura motaren eta haurraren adinaren arabera. Haurrak eramateko modurik moldakorrena eta zaharrena da.

* Eslinga, begizta batek lotutako oihal luzea. Garraiatze asimetrikoa ahalbidetzen du, aldi laburrez (pisuari sorbalda bakarrarekin eusten zaio).
* Aurrez prestatutako sistemak ("kanguroa", "poltsa"): azkar lotzen dira, eta haurraren eta eramaileen morfologiaren arabera egokitu behar izaten dira.

## Eraginak 
thumb| AEB-etako aita bat haurra soinean eramaten
Eramate-motaren arabera (azala azalaren kontra, arropa gainetik, aurrean, bizkarrena....) hainbat abantaila deskribatu dira:
* Aitarengan: haurrarekin kontaktu fisikoa eta komunikazioa areagotzea.
* Eramalearen bizkarra sendotzen du; umea eramatearen pisuak ez du berez inolako kalterik sortzen, lehen hileetan behintzat (kontuan hartu haurdunaldian zehar amak sabelean eraman duen pisua astunagoa dela, sein jaioberriarena baino). eta %85ean prozedura mediku mingarrietan (odol laginketa, txertoak).
* Seinaren izaera soziala sustatzen da, irrifarreak eta zezeltzea barne (aste batzuk aurreratzen dira), estimulu leun eta etengabearen eraginez.

* Eramalearen eta haurraren arteko atxikimendua errazago garatzen da, eta haurrak hobeto onartzen du kontaktu fisikoa.
* Haurraren bizkarrezurraren forma naturala errespetatzen du, postura" fisiologikoa " denean. Alegia: hamaka moduan eserita dagoela, ez hankatartearen gainean.
* Seinaren digestio kolikoak hobetzen dira, postura dinamikoari esker. Poltsa-eramaleetan, berriz, seina gehiegi berotzearekin arazoak dokumentatuak daude. Horrelako kasuetan, kontsumitzaile elkarteek oihal sinplez osatutako edo gorputzetik aparte eramateko sistemak gomendatu dituzte.

## Argazki galeria 

Image:Pepohoan_Mother_and_Child.jpg|Taiwaneko emakume eta sein indigenak
Image:Podaegi_(baby_sling)_2.jpg|Podaegi korearra
Image:Back_carrier,_baby_(AM_2013.18.6-1).jpg|Mei tai txinatarra
Image:Guyane 0037.jpg|Guyana frantsesako ama eta haurra
File:Edward S. Curtis Collection People 001.jpg|Hopi ama eta haurra
File:Sikkim 1.jpg|Indiako ama haurra eramaten
File:Portabebé.jpg|Uruguayko ama eta haurra
File:Young mother (Klashorst).jpg|Afrikar ama eta haurra
File:HeavenlyBundlePouch.jpg|Europako ama eta haurra
File:Na plecach.JPG|Poloniako ama eta haurra
Mother at the garden.jpg|Ugandako ama eta haurra
Image:Stretchywrap.png|Zapian hartutako haurra

## Erreferentziak